קופנגן (Ko Phangan), הממוקם כעשרים ק"מ צפונית לאי קוסמוי, הוא אי פראי בעל חופים מבודדים, ג'ונגלים טרופים ומפרצים יפים, הנגישים רק על ידי טרקים ארוכים או בשייט סירות. במהלך היום אין הרבה מה לעשות באי חוץ מלרבוץ על החוף ולהירגע, ואולי להשכיר אופנוע ולבקר במפלים המקומיים. בלילה אפשר לרקוד באחד הדיסקוטקים באי, לשבת בפאבים ובמסעדות על החוף ולצפות בסרטי DVD עכשוויים. כשנערכת מסיבת Full Moon הופך כל האי קופנגן לזירה צבעונית, שמחה ורעשנית - אלו גם הימים בהם הוא הכי עמוס.
עיקר האטרקציות באי הן צלילות, בהן האי קופנגן מפורסם במיוחד. בזכות אתרי הצלילה המרהיבים שבו והמתאימים למתחילים ולצוללנים מנוסים, וכן מרבצי האלמוגים העצומים והיפים, יש כאן מספר בתי ספר לצלילה. תוכלו לבקר גם במקדש קאו טאם, הניצב על גבעה גבוהה, אפשר לבקר גם בפארק הלאומי נאמטוק פאנג. על פני האי מפוזרים שבעה מפלים ענקיים והוא מוקף במספר איים קטנים ויפים אליהם ניתן להגיע ולתפוס שלווה אמיתית.
תושבי האזור זקוקים לנו, התיירים, ולא רק כמתנדבים. מבחינתם, תיירות היא מקור הכנסה והוכחה שהמצב חוזר ל``נורמל``, שהעולם לא שכח אותם. קשה לתאר במילים את היחס המדהים לו זכינו כתיירים וכמתנדבים.
המסע המופלא לתאילנד - טיפים חשובים.